**Faktu lapa**

**Samsung skola nākotnei programmas “Skolēna digitālais IQ 2019” aptauja\***

1. **Tikai puse (51%) jauniešu atzīst, ka viņu ģimenē bijusi panākta vienošanās par interneta un viedtālruņa lietošanas noteikumiem**, turklāt 25% noteikumus jāievēro tikai bērniem, tie neattiecas uz vecākiem. 15% jauniešu nesaprot, kāpēc jebkādi ierobežojumi vai noteikumi interneta lietošanā vispār būtu nepieciešami.
2. **Noteikumi, kas ir tikuši atrunāti daļā ģimeņu:**

79% Jaunieša viedtālrunim vienmēr jābūt uzlādētam un viņam - sasniedzamam vecākiem

70% Sociālajos tīklos nedrīkst izvietot personīgu informāciju – atrašanās vietu, tālruni u.c.

62% Sociālajos tīklos nedrīkst nesaskaņojot publicēt ģimenes locekļu foto

57% Jaunietis nedrīkst viedtālrunī izmantot maksas saturu

56% Sociālajos tīklos nedrīkst publicēt mazāko brāļu vai māsu bildes

54% Nedrīkst izmantot viedtālruni maltītes laikā

55% Nedrīkst izmantot viedtālruni ģimenes pasākumu laikā (piemēram, Ziemassvētkos)

47% Mājās ir vietas, kur neizmanto viedtālruņus (internetu), piemēram, pie ēdamgalda

44% Nedrīkst izmantot viedtālruni vannā vai tualetē

22% Jaunietim ir ierobežots laiks, ko drīkst pavadīt internetā

21% Jaunietim pa nakti ir jāizslēdz viedtālrunis

20% Jaunietim ir noteikti ierobežojumi, kuras aplikācijas un mājas lapas drīkst izmantot un apmeklēt

20% Nedrīkst izmantot viedtālruni pirms gulētiešanas

**Interesanti, ka zēniem biežāk nekā meitenēm ir dienas limits interneta lietošanā** (puišiem - 26%; meitenēm - 15%). **Reģionos dzīvojošajiem jauniešiem noteikumi ir stingrāki nekā rīdziniekiem** – tālruni aizliegts lietot maltītes laikā Rīgā - 50%, Latgalē - 58%, Zemgalē 60%, savukārt vannā vai tualetē - Rīgā - 37%, Latgalē - 49%, Vidzemē - 50%.

**Vairāk kā trešdaļa jauniešu (39%) nav pārliecināti, ka citi ģimenes locekļi nepublicēs sociālajos tīklos jaunieša foto bez viņa piekrišanas.**

**Teju pusi (45%) vecāki ir sodījuši, atņemot viedtālruni vai samazinot laiku internetā.**

1. **Lai arī daļa atzīst, ka vecāki būtiskākos jautājumus par interneta un viedtālruņa lietošanu, ir stāstījuši, tomēr gana daudzi min jautājumus, par kuriem ģimenē nekad nav notikusi saruna:**

53% Kā aizsargāt savu tālruni pret vīrusiem un informācijas noplūšanu

41% Kā izvērtēt internetā atrasto un lasīto informāciju

40% Kā meklēt informāciju internetā

33% Kā rīkoties problēmsituācijās internetā vidē un kad lūgt palīdzību pieaugušajiem

30% Kā kopumā uzvesties interneta vidē

30% Kas ir agresīva un nepieļaujama rīcība internetā (piem., mobings, rupji vai agresīvi komentāri)

25% Kādus piesardzības pasākumus ievērot, veidojot kontaktus ar nezināmiem cilvēkiem

20% Kādu informāciju par sevi nekad neizvietot internetā

18% Kādās situācijās nav pieklājīgi lietot viedtālruni

1. **Cik informēti viens par otra digitālajām aktivitātēm ir jaunieši un viņu vecāki?**

|  |  |
| --- | --- |
| **Vecāki zina:**  \*vairumu no jaunieša sociālo tīklu draugiem 58%  \*kuras mājas lapas jaunietis apmeklē 62%  \*kuras aplikācijas jaunietis lieto 66%  \*jaunieša sociālo profilu paroles 10%  Vecāki pārbauda jaunieša:  \*īsziņas un saraksti mirkļsaziņas rīkos 9%  \*sociālo tīklu profilus 14 %  \*mājas lapas, kuras jaunietis skatījies 8% | **Jaunietis zina:**  \*vairumu no savu vecāku sociālo tīklu draugiem 58%  \*kuras mājas lapas parasti apmeklē vecāki 72%  \*kuras aplikācijas lieto vecāki 84%  \*savu vecāku sociālo tīklu paroles 32%  **Jaunietis mēdz caurskatīt savu vecāku viedtālruņus – mirkļsaziņas sarakstes, īsziņas, sociālo tīklu profilus (ja tādi ir) 27%** |

1. **Tikai 11% vecāku izmanto vecāku kontroles rīkus (aplikācijas vai programmas, kas ļauj sekot jaunieša atrašanās vietai *online* režīmā), lai sekotu jaunieša gaitām.**
2. **Par digitālo vidi sarunas nav ierastas**: **tikai 20% vecāku mēdz jautāt jauniešiem, kā viņiem veicies dienas gaitās internetā** – ko jaunu iemācījušies, interesantu uzzinājuši vai ieguvuši jaunus draugus. Jaunieši uzskata, ka paši ir naskāki uz sarunām un biežāk jautā vecākiem, kā viņiem dienas laikā interneta komunikācijā ir veicies - 29%.
3. Tikai aptuveni puse (56%) jauno cilvēku atzīst, ka ģimenē tiek pavadīts kopīgs laiks internetā, piemēram, kopīgi meklējot informāciju, plānojot ceļojumu vai lasot interesējošu rakstu. Retāk laiku kopīgi ar vecākiem internetā pavada Rīgas un Pierīgas rajonu jaunieši.
4. **TOP 7 lietas, ko jaunieši nožēlo no agrākā vecumā darītā digitālajā vidē:**
5. Dalīšanos ar pārāk daudz foto (40%);
6. Rupju vai agresīvu uzvedību (35%);
7. **Problēmu risināšanu vienatnē, neiesaistot pieaugušos (22%);**
8. Kāda izsmiešanu vai apvainošanu kopējā saziņas grupā (20%);
9. Dalīšanos ar pārāk personīgiem vai atklātiem foto (19%);
10. Uzticēšanos svešam cilvēkam, kas vēlāk pievīla (19%);
11. Dalīšanos ar pārāk personīgu informāciju (18%).

**Tikai trešdaļa (36%) aptaujāto jauniešu neko no darītā nenožēlo.** Jaunietes vairāk nožēlo dalīšanos ar pārāk daudz foto 46% (puiši - 32%), savukārt jaunieši rupju vai agresīvu uzvedību 46% (meitenes - 27%). Meitenes biežāk nekā zēni atzīst, ka būtu vajadzējis iesaistīt problēmu risināšanā vecākus (meitenes - 24%; zēni - 19%).

1. **Teju trešdaļa (28%) jauniešu uzskata: ja vecāki būtu viņiem snieguši lielāku atbalstu un vairāk mācījuši tieši interneta lietošanas sākuma posmā, viņi būtu saskārušies ar mazāk problēmām.** Jo īpaši šo uzsvēruši Latgales (36%) un Kurzemes (37%) jaunieši.
2. **Vairums jauniešu sagaida no vecākiem uzticēšanos (36%) un uz sadarbību vērstu attieksmi (27%), tikai 12% - pasīvu attieksmi (lai neizspiego digitālās gaitas un liek mierā).** Interesanti, ka līdz ar pieaugšanu jaunieši arvien vairāk novērtē sadarbību ar vecākiem (14-gadnieki – 23%, 17-gadnieki – 31%), un pretēji sarūk gaidas pēc pasīvas attieksmes (14-gadnieki – 19%, 17-gadnieki – 8%).
3. **85% jauniešu atzīst, ka viņiem būtu ko mācīties no saviem vecākiem digitālajā vidē.** Piemēram, 18% labprāt apgūtu drošu interneta lietošanu, 15% - dzīvi bez interneta, 11% - etiķeti internetā, 7% - spēju paredzēt un izvērtēt situācijas.
4. **Aptuveni 1/3 jauniešu uzskata, ka vecāki viņiem nerāda labu priekšzīmi interneta lietošanā (31%).** Katram trešajam jaunietim ir bijis kauns par vecāku rīcību sociālajos tīklos – 34% par savu vecāku komentāru viņa sociālo tīklu profilā; 24% - par vecāku aktivitāti sociālajos tīklos (komentārs, like, share).

*\* Aptauju veica Samsung Skola nākotnei sadarbībā ar Mindscan 2019. gada jūnijā un jūlijā, aptaujājot 500 respondentus vecumā no 14 - 18 gadiem.*